Han var gift andre gang (1874) med Blanka Thesen (født 1854 i Stavanger, død 1887 i Bloemenfontein), datter av Arnt Leonard Thesen. Sønnen Deneys Reitz kjempet mot britene i Boerkrigen og reiste etter nederlaget i eksil til Madagaskar. Under første verdenskrig kjempet han frivillig på britisk side. Han ble på 1930-tallet statsråd og vistestatsminister i Sør-Afrika (blant annet i Jan Smuts' regjering) og Sør-Afrikas høykommissær i London; byen Deneysville har navn etter ham. Sønnen Hjalmar Reitz ble også ledende politiker i Sør-Afrika. Reitz-familien og Thesen-familien hadde tett kontakt også etter at Blanka døde i 1887.